text:
1861/2016. (XII. 27.) Korm. határozata a Balaton kiemelt turisztikai fejlesztési térség meghatározásáról és a térségben megvalósítandó egyes fejlesztések megvalósításához szükséges források biztosításáról.
A Kormány
 1. elfogadja a  Balaton térség – a  Balaton Területfejlesztési Koncepción és a  Balaton Területfejlesztési Stratégiai
Programon alapuló – fejlesztési stratégiáját a részére bemutatottak szerint,
 2. egyetért a Balaton kiemelt turisztikai fejlesztési térség tekintetében a következő stratégiai fejlesztési irányokkal:
a) turisztikai fejlesztések,
b) gazdaság és innováció,
c) egészséges Balaton termékek,
d) vízminőség, biztonság,
e) közlekedési infrastruktúra,
f ) területfejlesztés,
g) humánerőforrás-fejlesztés,
h) közúti, vízi, légi közlekedési infrastruktúra és járműpark fejlesztése és
i) turisztikai szolgáltatások fejlesztése,
valamint az  1. és a  2.  mellékletben foglalt táblázat B oszlopában meghatározott fejlesztések megvalósításának
szükségességével és azokra a  táblázat C oszlopában meghatározott forrásoknak a  táblázat D oszlopa szerinti
biztosításával,
3. a 2. pontban meghatározottak érdekében felhívja
a) a Miniszterelnökséget vezető minisztert, az  emberi erőforrások miniszterét, a  nemzeti fejlesztési minisztert,
hogy – a  szakpolitikai felelősök bevonásával – készítsék elő és terjesszék a  Kormány elé az  általuk vezetett
minisztériumban működő irányító hatóság által végrehajtott operatív programok éves fejlesztési
keretének módosítására vonatkozó azon javaslatukat, amely az  1.  mellékletben meghatározott fejlesztések
szerepeltetésére irányul,
Felelős: Miniszterelnökséget vezető miniszter
 emberi erőforrások minisztere
 nemzeti fejlesztési miniszter
Határidő: 2017. június 30.
b) a Miniszterelnökséget vezető minisztert, az  emberi erőforrások miniszterét, a  nemzeti fejlesztési minisztert,
hogy – a  szakpolitikai felelősök bevonásával – gondoskodjanak az  éves fejlesztési keretekről szóló
kormányhatározatokban már nevesített, 1.  mellékletben meghatározott fejlesztések esetében a  felhívások
meghirdetéséről, a mielőbbi kötelezettségvállalásokról és a támogatási szerződések mielőbbi megkötéséről,
Felelős: Miniszterelnökséget vezető miniszter
 emberi erőforrások minisztere
 nemzeti fejlesztési miniszter
Határidő: 2017. június 30.
c) felhívja a  nemzetgazdasági minisztert, hogy biztosítsa az  1.  mellékletben meghatározott fejlesztések
megvalósításához szükséges többlet-kötelezettségvállalások fedezetét,
Felelős: nemzetgazdasági miniszter
Határidő: 2017. június 30.
4. felhívja a Miniszterelnökséget vezető minisztert, az emberi erőforrások miniszterét, a nemzeti fejlesztési minisztert
és a nemzetgazdasági minisztert, hogy az operatív programok keretében megvalósítani tervezett, 1. mellékletben
meghatározott fejlesztések uniós forrásból történő támogatásának meghiúsulása esetén a  finanszírozásról
nyújtsanak be előterjesztést a Kormány részére,
Felelős: Miniszterelnökséget vezető miniszter
 emberi erőforrások minisztere
 nemzeti fejlesztési miniszter
 nemzetgazdasági miniszter
Határidő: 2017. június 30.
5. felhívja a  nemzetgazdasági minisztert, hogy a  2017–2020. költségvetési évekre gondoskodjon a  Balaton
kiemelt turisztikai fejlesztési térség területén hazai forrásból megvalósuló fejlesztések forrásainak biztosításáról
a  2.  melléklet szerint, a  nemzeti fejlesztési miniszter által az  éves költségvetési javaslatban jelzett következő évi
forrásigénynek megfelelően,
Felelős: nemzetgazdasági miniszter
 nemzeti fejlesztési miniszter
Határidő: 2017. évben: a felmerülés ütemében
 2018. évtől: az egyes költségvetési évek központi költségvetésének tervezése során
6. felhívja a  nemzeti fejlesztési minisztert, hogy – a  belügyminiszterrel együttműködve – az  1. és a  2.  mellékletben
meghatározott fejlesztések szükséges vízügyi engedélyezési feltételeit vizsgálja meg, és gondoskodjon arról, hogy
a fejlesztések a vízügyi jogszabályokban meghatározottaknak megfelelően kerüljenek megvalósításra,
Felelős: nemzeti fejlesztési miniszter
 belügyminiszter
Határidő: 2017. január 31.
7. felhívja a nemzeti fejlesztési minisztert, hogy a Magyar Turisztikai Ügynökség Zártkörűen Működő Részvénytársaság
bevonásával készítsen előterjesztést az  integrált – a  balatoni hajózást is magába foglaló – balatoni közlekedési
hálózat és szolgáltató rendszer létrehozására, ezzel összefüggésben vizsgálja meg a  balatoni közforgalmú
hajóközlekedési szolgáltatás biztosításával kapcsoltban korábban hozott kormányzati döntések és megállapodások
teljesülését, a  Balatoni Hajózási Zártkörűen Működő Részvénytársaság szerepét, jogi helyzetét, üzletpolitikáját, és
tegyen javaslatot a hatékony feladatellátást szolgáló szabályozásra,
Felelős: nemzeti fejlesztési miniszter
Határidő: 2017. január 31.
8. felhívja a  nemzeti fejlesztési minisztert, hogy az  emberi erőforrások minisztere és a  Magyar Turisztikai Ügynökség
Zártkörűen Működő Részvénytársaság bevonásával tegyen javaslatot a  Hévízi Tófürdő hatékonyabb turisztikai
hasznosítására és a  balatoni turisztikai kínálatába történő integrálására az  egészségügyi ellátást célzó funkció
fenntartása mellett,
Felelős: nemzeti fejlesztési miniszter
 emberi erőforrások minisztere
Határidő: 2017. január 31.
9. felhívja a  feladatkörükben érintett minisztereket, hogy a  8.  pontra figyelemmel vizsgálják meg a  Hévízi Tófürdőt
érintő természetvédelmi, vízügyi és egészségügyi ellátással összefüggő jogszabályokat, és ennek eredménye
alapján tegyenek javaslatot ezek módosítására,
Felelős: a feladatkörükben érintett miniszterek
Határidő: 2017. január 31.
10. felhívja a  turizmussal kapcsolatos állami feladatok koordinálásáért felelős kormánybiztost, hogy a Balaton kiemelt
turisztikai fejlesztési térség területét érintő, e  határozatban foglalt, több kormányzati szerv együttműködését
igénylő feladatok megvalósítását a  Magyar Turisztikai Ügynökség Zártkörűen Működő Részvénytársaság
bevonásával koordinálja,
Felelős: turizmussal kapcsolatos állami feladatok koordinálásáért felelős kormánybiztos
Határidő: folyamatos
11. felhívja a nemzeti fejlesztési minisztert, hogy a Magyar Turisztikai Ügynökség Zártkörűen Működő Részvénytársaság
bevonásával 2016. második félévétől 2020. második félévéig évente készítsenek jelentést a  Kormány számára
az e határozatban előírt feladatok teljesítéséről,
Felelős: nemzeti fejlesztési miniszter
Határidő: tárgyfélévet követő egy hónapon belül, első alkalommal 2017. január 31-ig
 utolsó alkalommal 2021. január 31-ig
12. felhívja a Miniszterelnökséget vezető minisztert, az emberi erőforrások miniszterét, a nemzeti fejlesztési minisztert
és a  nemzetgazdasági minisztert, hogy a  2. és a  3.  pont szerinti feladatok összehangolt megvalósítása érdekében
a támogatási konstrukciók előkészítési feladataiba vonják be a Balatoni Fejlesztési Tanácsot, és a véleményét vegyék
figyelembe a tervezés folyamán,
Felelős: Miniszterelnökséget vezető miniszter
 emberi erőforrások minisztere
 nemzeti fejlesztési miniszter
 nemzetgazdasági miniszter
Határidő: folyamatos
13. felkéri a  Balaton Fejlesztési Tanácsot, hogy a  Balaton Területfejlesztési Koncepció és Balaton Területfejlesztési
Stratégiai Program
a) megvalósulásának folyamatát kísérje nyomon,
b) megvalósításáról a nemzetgazdasági miniszter útján háromévente adjon tájékoztatást a Kormánynak, és
c) felülvizsgálatát kezdeményezze, ha az szükséges,
14. felhívja a  Miniszterelnökséget vezető minisztert, hogy tegyen javaslatot a  Kormány részére annak érdekében,
hogy az  érintett operatív programok monitoring bizottságába történő részvételre felkérhetővé váljon a  Balatoni
Fejlesztési Tanács elnöke vagy képviselője,
Felelős: Miniszterelnökséget vezető miniszter
Határidő: azonnal 15. felhívja a nemzeti fejlesztési minisztert, hogy a Magyar Turisztikai Ügynökség Zártkörűen Működő Részvénytársaság
bevonásával vizsgálja meg a Hévíz-Balaton Airportra érkező légi forgalom növelésének lehetőségét, és dolgozzon ki
új járatok indítását célzó ösztönző rendszert,
Felelős: nemzeti fejlesztési miniszter
Határidő: 2017. június 30.
16. egyetért az e határozat szerinti fejlesztési feladatok szakmai koordinációját ellátó, az állami kizárólagos tulajdonban
álló részesedésével működő nonprofit gazdasági társaság létrehozásával, amelyben az államot megillető társasági
részesedés felett a  tulajdonosi jogok és kötelezettségek összességét az  állami vagyon felügyeletéért felelős
miniszter által rendeletben kijelölt személy gyakorolja.
Felelős: nemzeti fejlesztési miniszter
Határidő: 2016. december 31.
Orbán Viktor s. k.,
 miniszterelnök


type: legislation

jurisdiction: Hungary

text:
32/2012. (III. 6.) OVB határozata.  Az Országos Választási Bizottság – 2012. február 29-én megtartott ülésén – a választási eljárásról szóló 1997.
C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva dr. H. J. magánszemély
(a továbbiakban: beadványozó) által benyújtott országos népszavazási kezdeményezés tárgyában meghozta
a következő határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – a Kúriához címzett kifogást lehet
benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest, Pf. 2; fax:
06-1-7950-143). A bírósági eljárásban az ügyvédi képviselet kötelező. A jogi szakvizsgával rendelkező személy saját
ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az illeték mértéke 15 000 Ft.
Faxon benyújtott beadványon az illeték nem róható le.
Indokolás I. Beadványozó 2012. február 9-én aláírásgyűjtő ív mintapéldányát nyújtotta be az Országos Választási Bizottsághoz az
országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Akarja-e, hogy Magyarország Kormánya bejelentse kilépési szándékát a Nemzetközi Valuta Alapból, az alapokmány
XXVI. Cikkének 1. szakasza alapján.” Magyarország Alaptörvénye (a továbbiakban: Alaptörvény) 8. cikk (3) bekezdés d) pontja hatályos nemzetközi
szerződésből eredő kötelezettségek tekintetében általános jelleggel kizárja a népszavazás lehetőségét.
A választópolgárok nemzetközi kötelezettség vállalásáról csak akkor dönthetnek népszavazás útján, ha egy
nemzetközi szerződés még nem hatályos. Azt követően, hogy a nemzetközi kötelezettségvállalás Magyarország
tekintetében hatályossá vált, az Alaptörvény hivatkozott szabálya kizárja annak lehetőségét is, hogy az adott
nemzetközi szerződés megszüntetése kérdésében népszavazást lehessen tartani: a nemzetközi kötelezettség
megszüntetése is a nemzetközi kötelezettségről való döntés. Erről csak a nemzetközi szerződés megkötésére jogosult
szerv dönthet, de ez a döntés már szabad belátásán alapul, arra népszavazás útján nem lehet kényszeríteni. Az
Országos Választási Bizottság megállapítja, hogy a jelen határozattal elbírált népszavazási kezdeményezés
– eredményessége esetén – hatályos nemzetközi szerződés megszüntetésére kötelezné az Országgyűlést, ennélfogva
az Alaptörvény 8. cikk (3) bekezdés d) pontjába ütközik, így a kérdésben nem lehet országos népszavazást tartani.
Az Országos Választási Bizottság Nsztv. 10. § b) pontja értelmében – mivel a kérdésben nem lehet országos
népszavazást tartani – az aláírásgyűjtő ív hitelesítését megtagadta.
II. A határozat az Nsztv. 2. §-án, a 10. § b) pontján, az Alaptörvény 8. cikk (3) bekezdés d) pontján, a jogorvoslatról szóló
tájékoztatás a Ve. 130. §-ának (1) bekezdésén, az illetékekről szóló tájékoztatás az 1990. évi XCIII. törvény 37. §
(1) bekezdésén, 39. § (3) bekezdés d) pontján, 42. § (1) bekezdés g) pontján alapul.
Dr. Bordás Vilmos s. k.,
az Országos Választási Bizottság


text:
1751/2015. (X. 15.) Korm. határozata a külföldi fegyveres erőknek nemzetközi gyakorlatokon való részvételének engedélyezéséről.
1. A  Kormány hozzájárul ahhoz, hogy a  2015. évi határátlépéssel járó csapatmozgások engedélyezéséről szóló
1763/2014. (XII. 18.) Korm. határozat által engedélyezett csapatmozgások közül az 1. melléklet 2. pontjában foglalt
táblázat 50. (BALATON 2015) és 51. (amerikai OAR gyakorlat) sora szerinti nemzetközi gyakorlat Magyarország
területén a Honvédelmi Minisztérium vagyonkezelésében lévő ingatlanon kívül is végrehajtható.
2. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
1158/2019. (III. 27.) Korm. határozata a 2022. magyar–szlovák közös rendezésű férfi kézilabda Európa-bajnokság megrendezéséhez szükséges létesítményfejlesztés előkészítésének Beruházás Előkészítési Alapból történő támogatásáról.
A Kormány
 1. figyelemmel a  kiemelt budapesti fejlesztésekért és nemzetközi sportpályázatokért felelős kormánybiztos
kinevezéséről és feladatairól szóló 1250/2018. (V. 25.) Korm. határozat (a továbbiakban: Határozat) 6. pontjában és
a Határozat 1. melléklet 14. pontjában foglaltakra, egyetért
a) az új budapesti multifunkcionális sport- és rendezvénycsarnok létesítmény (a  továbbiakban: létesítmény)
megvalósítását célzó beruházás (a  továbbiakban: Beruházás) koncepciójával, ennek keretében azzal,
hogy a  létesítmény a  2019. évben Budapesten zajló World Urban Games sportesemény és a  2022. évi
magyar–szlovák közös rendezésű férfi kézilabda Európa-bajnokság megrendezéséhez szükséges egyes
létesítmények megvalósítását szolgáló kiemelten közérdekű beruházások helyszínének meghatározásáról
szóló 63/2019. (III. 27.) Korm. rendelet 2. melléklet I. pontja szerinti helyrajzi számú ingatlanokon valósuljon
meg,
b) a Beruházás előkészítéséhez szükséges források biztosításával;
 2. a Beruházás előkészítésének kormányzati felelőseként a  kiemelt budapesti fejlesztésekért és nemzetközi
sportpályázatokért felelős kormánybiztost (a továbbiakban: kormánybiztos) jelöli ki;
 3. a Beruházásnak a  Beruházás Előkészítési Alap felhasználásáról szóló 233/2018. (XII. 6.) Korm. rendelet
(a  továbbiakban: Rendelet) 2.  § (2)  bekezdés c), l) és m)  pontja szerinti előkészítési fázisaira összesen
–  a  kifizetésekhez kapcsolódó pénzügyi tranzakciós illetékkel és kincstári díjakkal együtt – 3 045 000 000 forint
forrást biztosít a  Magyarország 2019. évi költségvetéséről szóló 2018. évi L. törvény (a  továbbiakban: Kvtv.)
1. melléklet XV. Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím,
4. Beruházás Előkészítési Alap jogcímcsoport terhére, azzal, hogy a  támogatott előkészítési fázisokat legkésőbb
2019. október 31-ig kell megvalósítani;
4. az államháztartásról szóló 2011. évi CXCV. törvény (a  továbbiakban: Áht.) 33.  § (1)  bekezdésében biztosított
jogkörében eljárva elrendeli a Kvtv. 1. melléklet XI. Miniszterelnökség fejezet, 30. Fejezeti kezelésű előirányzatok cím,
1. Célelőirányzatok alcím, 11. Budapest és a fővárosi agglomeráció fejlesztése jogcímcsoportnak a 10. Új budapesti
multifunkcionális sport- és rendezvénycsarnok megvalósításának támogatása jogcímmel történő kiegészítését;
Felelős: pénzügyminiszter
Miniszterelnökséget vezető miniszter Határidő: azonnal
 5. az Áht. 33.  § (2)  bekezdésében biztosított jogkörében eljárva a  3.  pontban foglaltak megvalósítása érdekében
–  a  kifizetésekhez kapcsolódó pénzügyi tranzakciós illetékkel és kincstári díjakkal együtt – 3 045 000 000
forint egyszeri átcsoportosítását rendeli el a  Kvtv. 1.  melléklet XV. Pénzügyminisztérium fejezet, 26. Központi
kezelésű előirányzatok cím, 2. Központi tartalékok alcím, 4. Beruházás Előkészítési Alap jogcímcsoport terhére,
a Kvtv. 1. melléklet XI. Miniszterelnökség fejezet, 30. Fejezeti kezelésű előirányzatok cím, 1. Célelőirányzatok alcím,
11. Budapest és a  fővárosi agglomeráció fejlesztése jogcímcsoport, 10. Új budapesti multifunkcionális sport- és
rendezvénycsarnok megvalósításának támogatása jogcím javára az  1.  melléklet szerint, a  fel nem használt rész
tekintetében a Beruházás Előkészítési Alapba történő visszafizetési kötelezettséggel;
Az átcsoportosítás tekintetében
Felelős: pénzügyminiszter
Miniszterelnökséget vezető miniszter Határidő: azonnal
Az elszámolási és visszafizetési kötelezettség tekintetében
Felelős: Miniszterelnökséget vezető miniszter
Határidő: a 7. pont szerinti jelentés tudomásulvételét követő 15 napon belül
6. egyetért azzal, hogy – a 2022. évi férfi kézilabda Európa-bajnokság Budapesten való megrendezéséhez szükséges
létesítményfejlesztés kiemelt budapesti fejlesztéssé, valamint a  beruházással összefüggő közigazgatási hatósági
ügyek nemzetgazdasági szempontból kiemelt jelentőségű üggyé nyilvánításáról, továbbá a  beruházással
kapcsolatos sajátos szabályok megállapításáról szóló kormányrendeletben – kiemelt budapesti fejlesztéssé
nyilvánított – Beruházás előkészítője a  KKBK Kiemelt Kormányzati Beruházások Központja Nonprofit Zártkörűen
Működő Részvénytársaság (a továbbiakban: KKBK Nonprofit Zrt.) legyen, és a 3. pont szerinti előkészítési fázisokat
a KKBK Nonprofit Zrt. valósítsa meg;
7. felhívja a kormánybiztost, hogy a Miniszterelnökséget vezető miniszter bevonásával készítsen jelentést a Kormány
részére a  Rendelet 8.  § (1)  bekezdésében foglalt kötelezettség teljesítése érdekében a  3.  pontban meghatározott
előkészítési fázisok végrehajtásának állapotáról, valamint az átcsoportosított forrás felhasznált összegéről;
Felelős: kiemelt budapesti fejlesztésekért és nemzetközi sportpályázatokért felelős kormánybiztos
Miniszterelnökséget vezető miniszter
Határidő: 2019. november 30.
 8. felhívja a  Miniszterelnökséget vezető minisztert és a  kormánybiztost, hogy az  1.  pont megvalósítása érdekében
a  3.  pontban meghatározott előkészítési fázisok eredménye alapján a  KKBK Nonprofit Zrt. útján gondoskodjon
a  kivitelező kiválasztására irányuló feltételes közbeszerzési eljárás lefolytatásáról, és a  közbeszerzési eljárás
eredménye alapján készítsen előterjesztést a  Kormány részére a  Beruházás megvalósításának kérdésében,
a  kivitelezéshez és az  üzemeltetéshez kapcsolódó feladatok, költségek, forrásigény, ütemezés és a  felelősök
bemutatásával;
Felelős: Miniszterelnökséget vezető miniszter
kiemelt budapesti fejlesztésekért és nemzetközi sportpályázatokért felelős kormánybiztos
Határidő: a kivitelezésre irányuló feltételes közbeszerzési eljárás eredményes lezárását követően azonnal
 9. felhívja a  Miniszterelnökséget vezető minisztert, hogy a  3.  pontban meghatározott előkészítési fázisok
megvalósítására – az  államháztartásról szóló törvény végrehajtásáról szóló 368/2011. (XII. 31.) Korm. rendelet
101/A.  §-a alapján – támogatói okiratot adjon ki a  kifizetésekhez kapcsolódó pénzügyi tranzakciós illetékkel és
kincstári díjakkal csökkentett, 3.  pont szerinti összegben a  KKBK Nonprofit Zrt. mint kedvezményezett részére,
az 5. pont alapján biztosított forrás terhére;
Felelős: Miniszterelnökséget vezető miniszter
Határidő: az 5. pont szerinti költségvetési forrás átcsoportosítását és az Áht. 28. § (1) bekezdése szerinti
szabályozási feltétel fennállását követően azonnal
 10. egyetért azzal, hogy a KKBK Nonprofit Zrt. a  lefolytatott feltételes közbeszerzési eljárás eredményeként megkötött
szerződéseket a Beruházás megvalósítójára átruházhassa;
 11. felhívja a  kormánybiztost, hogy a  Kormány részére benyújtott előterjesztésben tegyen javaslatot a  létesítmény
jövőbeni vagyonkezelőjére és üzemeltetőjére.
Felelős: kiemelt budapesti fejlesztésekért és nemzetközi sportpályázatokért felelős kormánybiztos
Határidő: 2019. szeptember 30.
Orbán Viktor s. k.,
 miniszterelnök


text:
13/2007. (EüK. 8.) Gyf. közleménye Esztergom B-5 OKK számú kút vize számára gyógyvíz megnevezés használatának engedélyezéséről.
Az Országos Tisztifőorvosi Hivatal Országos Gyógyhelyi és Gyógyfürdőügyi Főigazgatósága az Esztergom Város
Önkormányzata (2500 Esztergom, Széchenyi tér 1.) fenntartásában álló és az Esztergomi Fürdő Zrt. (2500 Esztergom,
Táncsics Mihály u. 5.) üzemeltetésében működő Esztergom B-5 OKK számú kút vizének külső (fürdési célú) felhasználásánál a gyógyvíz megnevezés használatát engedélyezte (648-6/Gyf/2006.).
Csolnok Község Önkormányzatának egyszerűsített mérlege
2006. E Ft-ban
Megnevezés Előző évi
költségvetési beszámoló
záróadatai Auditálási
eltérések
(±) Előző év
auditált egyszerűsített beszámoló
záróadatai Tárgyévi
költségvetési
beszámoló
záróadatai Auditálási
eltérések (±) Tárgyév
auditált egyszerűsített
beszámoló
záróadatai A) BEFEKTETETT ESZKÖZÖK 914 595 – 914 595 983 153 – 983 153
I. Immateriális javak 1 666 – 1 666 6 084 – 6 084
II. Tárgyi eszközök 679 344 – 679 344 739 530 – 7 39 530
III. Befektetett pénzügyi eszközök 36 726 – 36 726 37 883 – 37 883
IV. Üzemeltetésre, kezelésre átadott
eszközök 196 859 – 196 859 199 656 – 199 656
B) FORGÓESZKÖZÖK 59 809 – 59 809 40 303 – 40 303
I. Készletek 79 – 79 80 – 80
II. Követelések 10 279 – 10 279 8 443 – 8 443
III. Értékpapírok – – – – – –
IV. Pénzeszközök 40 763 – 40 763 23 963 – 23 963
V. Egyéb aktív pénzügyi elszámolások 8 688 – 8 688 7 817 – 7 817
ESZKÖZÖK ÖSSZESEN: 974 404 – 974 404 1 023 456 – 1 023 456
D) SAJÁT TŐKE 911 407 – 911 407 940 056 – 940 056
1. Induló tőke 53 080 – 53 080 53 080 – 53 080
2. Tőkeváltozások 858 327 – 858 327 886 976 – 886 976
3. Értékelési tartalék – – – – – –
E) TARTALÉKOK 35 468 – 35 468 18 504 – 18 504
I. Költségvetési tartalékok 35 468 – 35 468 18 504 – 18 504
II. Vállalkozási tartalék – – – – – –
F) KÖTELEZETTSÉGEK 27 529 – 27 529 64 896 – 64 896
I. Hosszú lejáratú kötelezettségek – – – 27 532 – 27 532
II. Rövid lejáratú kötelezettségek 13 546 – 13 546 24 088 – 24 088
III. Egyéb passzív pénzügyi elszámolások 13 983 – 13 983 13 276 – 13 276
FORRÁSOK ÖSSZESEN: 974 404 – 974 404 1 023 456 – 1 023 456
Egyszerűsített éves pénzforgalmi jelentés
2006. E Ft-ban Sorszám
Megnevezés
Eredeti Módosított Teljesítés
előirányzat 01. Személyi juttatások 205 845 198 495 198 495
02. Munkaadót terhelő járulék 63 041 60 590 60 590
03. Dologi és egyéb folyó kiadások 84 882 89 058 89 048
04. Működési célú támogatásértékű kiadások 15 908 11 741 11 901
05. Végleges pénzeszközátadás, egyéb támogatás 5 013 4 621 4 401
06. Ellátottak pénzbeli juttatásai – – –
07. Felújítás 30 365 68 957 73 754
08. Felhalmozási kiadások 8 660 19 273 14 476
09. Felhalmozási célú támogatásértékű kiadások, egyéb támogatás – – –
10. Államháztartáson kívülre végleges felhalmozási pénzeszközátadás – 577 577
11. Hosszú lejáratú kölcsönök nyújtása 1 500 300 300
12. Rövid lejáratú kölcsönök nyújtása – 39 39
13. Költségvetési pénzforgalmi kiadások összesen 415 214 453 651 453 581
14. Hosszú lejáratú hitelek – – –
Sorszám Megnevezés
Eredeti Módosított Teljesítés
előirányzat 15. Rövid lejáratú hitelek 11 500 – –
16. Tartós hitelviszonyt megtestesítő értékpapírok kiadásai – – –
17. Forgatási célú hitelviszonyt megtestesítő értékpapírok kiadásai – – –
18. Finanszírozási kiadások összesen 11 500 – –
19. Pénzforgalmi kiadások 426 714 453 651 453 581
20. Pénzforgalom nélküli kiadások 23 286 17 140 –
21. Továbbadási (lebonyolítási) célú kiadások – – –
22. Kiegyenlítő, függő, átfutó kiadások – – –871
23. Kiadások összesen 450 000 470 791 452 710
24. Intézményi működési bevételek 38 591 35 508 35 508
25. Önkormányzatok sajátos működési bevételei 167 984 171 289 168 987
26. Működési célú támogatásértékű bevételek, egyéb támogatások 13 966 22 578 22 579
27. Államháztartáson kívülről végleges működési pénzeszközátvétel – 1 213 1 213
28. Felhalmozási és tőke jellegű bevételek 9 200 13 853 13 854
29. 28.-ból önkormányzat sajátos felhalmozási és tőkebevételei 9 200 13 425 13 426
30. Felhalmozási célú támogatásértékű bevételek, egyéb támogatások – 1 000 1 000
31. Államháztartáson kívülről végleges felhalmozási pénzeszközátvétel – 2 424 2 424
32. Támogatások, kiegészítések 115 999 144 769 147 750
33. 32.-ből önkormányzatok költségvetési támogatása 115 999 144 769 144 769
34. Hosszú lejáratú kölcsönök visszatérülése 1 500 2 003 2 004
35. Rövid lejáratú kölcsönök visszatérülése – – –
36. Költségvetési pénzforgalmi bevételek összesen 347 240 394 637 395 319
37. Hosszú lejáratú hitelek felvétele 29 825 41 298 41 298
38. Rövid lejáratú hitelek felvétele 42 935 – –
39. Tartós hitelviszonyt megtestesítő értékpapírok bevételei – – –
40. Forgatási célú hitelviszonyt megtestesítő értékpapírok bevételei – – –
41. Finanszírozási bevételek összesen 72 760 41 298 41 298
42. Pénzforgalmi bevételek 420 000 435 935 436 617
43. Pénzforgalom nélküli bevételek 30 000 34 856 34 856
44. Továbbadási (lebonyolítási) célú bevételek – – –
45. Kiegyenlítő, átfutó, függő bevételek – – –676
46. Bevételek összesen 450 000 470 791 470 797
47. Költségvetési bevételek és kiadások különbözete –61 260 –41 298 –23 406
48. Finanszírozási műveletek eredménye 61 260 41 298 41 298
49. Továbbadási célú bevételek és kiadások különbsége – – –
50. Aktív és passzív pénzügyi műveletek egyenlege – – 195
Egyszerűsített pénzmaradvány-kimutatás
2006. E Ft-ban Megnevezés Előző évi
költségvetési
beszámoló
záróadatai Auditálási
eltérések (±) Előző év
auditált
egyszerűsített beszámoló
záróadatai Tárgyévi
költségvetési beszámoló
záróadatai Auditálási
eltérések
(±) Tárgyév
auditált egyszerűsített beszámoló
záróadatai 1. Záró pénzkészlet 40 721 – 40 721 23 952 – 23 952
2. Egyéb aktív és passzív pénzügyi elszámo
lások összevont egyenlege –5 253 – –5 253 –5 448 – –5 448
3. Előző évben képzett tartalékok marad
ványa 3 592 – 3 592 3 592 – 3 592
4. Vállalkozási tevékenység pénzforgalmi
eredménye – – – – – –
5. Tárgyévi helyesbített pénzmaradvány 31 876 – 31 876 14 912 – 14 912
6. Finanszírozásból származó korrekciók 2 959 – 2 959 –395 – –395
7. Pénzmaradványt terhelő elvonások – – – – – –
Megnevezés Előző évi
költségvetési beszámoló
záróadatai Auditálási
eltérések
(±) Előző év
auditált egyszerűsített beszámoló
záróadatai Tárgyévi
költségvetési
beszámoló
záróadatai Auditálási
eltérések (±) Tárgyév
auditált egyszerűsített
beszámoló
záróadatai 8. Vállalkozási eredményből felhasználás – – – – – –
9. Költségvetési pénzmaradványt külön
jogszabály alapján módosító tétel – – – – – –
10. Módosított pénzmaradványa 34 835 – 34 835 14 517 – 14 517
11. A 10.-ből az egészségbiztosítási alapból
folyósított pénzeszköz maradványa – – – – – –
12. A 10.-ből kötelezettséggel terhelt maradvány 10 987 – 10 987 14 517 – 14 517
13. A 10.-ből szabad pénzmaradvány 23 848 – 23 848 – – –
Hitelesítő záradék: A könyvvizsgálat soron a Csolnok Község Önkormányzat 2006. évi egyszerűsített, összevont éves beszámolóját, annak részeit és tételeit, azok könyvelési és bizonylati alátámasztását az érvényes nemzeti könyvvizsgálati standardokban
foglaltak szerint felülvizsgáltam, és ennek alapján elegendő és megfelelő bizonyosságot szereztem arról, hogy az egyszerűsített éves beszámolót a számviteli törvényben foglaltak és az általános számviteli elvek, továbbá a vonatkozó kormányrendelet szerint készítették el.
Véleményem szerint az egyszerűsített éves beszámoló a költségvetés teljesítéséről, az önkormányzat és intézményei
2006. december 31-én fennálló vagyoni, pénzügyi és jövedelmi helyzetéről, valamint a működés eredményéről megbízható és valós képet ad.
Garami Ferenc s. k.,
könyvvizsgáló


text:
53/2012. (VII. 27.) HM utasítása a Honvédelmi Minisztérium fejezetet irányító szerv egyes belső ellenőrzési jogosítványainak átruházásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek
végrehajtásáról szóló 290/2011. (XII. 22.) Korm. rendelet
2. § (2) bekezdés g) pontja, az államháztartásról szóló
2011. évi CXCV. törvény 9. § (4) bekezdése, az államháztartásról szóló törvény végrehajtásáról szóló 368/2011.
(XII. 31.) Korm. rendelet 6. §-a, valamint a költségvetési
szervek belső kontrollrendszeréről és belső ellenőrzéséről
szóló 370/2011. (XII. 31.) Korm. rendelet 15. § (3) bekezdése alapján a HM fejezet belső ellenőrzési rendszere kialakítása és működtetése érdekében – figyelemmel az államháztartásról szóló 2011. évi CXCV. törvény 61. §
(4) bekezdésében és 70. §-ában foglaltakra, valamint a
költségvetési szervek belső kontrollrendszeréről és belső
ellenőrzéséről szóló 370/2011. (XII. 31.) Korm. rendelet
előírásaira – a Honvédelmi Minisztérium fejezetet irányító
szerv egyes belső ellenőrzési jogosítványainak átruházásáról a következő
utasítást adom ki. 1. Általános rendelkezések 1. §
(1) Az utasítás hatálya a Honvédelmi Minisztériumra (a
továbbiakban: HM), a Magyar Honvédség Összhaderőnemi Parancsnokságra (a továbbiakban: MH ÖHP), valamint
az MH ÖHP parancsnoka szolgálati alárendeltségébe tartozó honvédelmi szervekre terjed ki.
(2) Jelen utasítás alkalmazásában
1. államháztartási belső ellenőrzés: az államháztartásról
szóló 2011. évi CXCV. törvény (a továbbiakban: Áht.)
70. §-ában foglalt követelmények alapján a költségvetési
szervek belső kontrollrendszeréről és belső ellenőrzéséről
szóló 370/2011. (XII. 31.) Korm. rendelet (a továbbiakban: Bkr.) 2. § b) pontjában meghatározott tevékenység,
2. fejezet szintű államháztartási belső ellenőrzés: az
Áht. 70. §-ában a fejezetet irányító szerv részére meghatározott feladatot ellátó HM Belső Ellenőrzési Főosztály
(a továbbiakban: HM BEF) által végzett ellenőrzések, valamint a Bkr. 15. § (3) bekezdésében foglaltakra tekintettel
a 2. §-ban meghatározottak alapján az átruházott hatáskörrel rendelkező honvédelmi szerv belső ellenőrzési egysége
által az átruházott hatáskörrel rendelkező honvédelmi
szerv vezetőjének szolgálati alárendeltségébe tartozó honvédelmi szerveknél végzett ellenőrzések,
3. a HM belső ellenőrzési vezetője: a HM BEF főosztályvezetője,
4. az átruházott hatáskörrel rendelkező honvédelmi
szerv belső ellenőrzési vezetője: az MH ÖHP Belső Ellenőrzési Osztály (a továbbiakban: MH ÖHP BEO) osztályvezetője (a továbbiakban: MH ÖHP belső ellenőrzési vezetője).
2. A fejezet szintű belső ellenőrzési hatáskör átruházása
2. § (1) A fejezet szintű államháztartási belső ellenőrzések
maradéktalan megvalósítása érdekében egyes ellenőrzési
jogosítványok a (3) bekezdésben meghatározott területeket érintően átruházásra kerülnek a (2) bekezdésben meghatározott honvédelmi szervre.
(2) Egyes fejezet szintű államháztartási belső ellenőrzések végzésére átruházott hatáskörben a HM belső ellenőrzési vezetője szakmai felügyelete, a HM BEF szakmai koordinációja mellett az MH ÖHP jogosult.
(3) Az MH ÖHP a szolgálati alárendeltségbe tartozó
honvédelmi szerveknél – kivéve a központi gazdálkodó,
valamint az átruházott hatáskörrel rendelkező honvédelmi
szerv logisztikai ellátását, költségvetésének kezelését végző honvédelmi szervet – a Bkr. 21. § (3) bekezdésében szereplő bizonyosságot adó ellenőrzési módszerek alkalmazásával jogosult fejezet szintű államháztartási belső ellenőrzések végzésére.
(4) Az MH ÖHP a fejezet szintű államháztartási belső
ellenőrzési jogosítványokat nem ruházhatja tovább a szolgálati alárendeltségbe tartozó honvédelmi szervek részére.
(5) Az MH ÖHP-nak a Bkr. 15. § (1)–(2) bekezdésében
foglaltakkal összhangban az átruházott hatáskörből adódó
tevékenység végzéséhez kellő kapacitású belső ellenőrzési
egységgel kell rendelkeznie. A belső ellenőrzési egységnél rendszeresített ellenőri beosztások feltöltését a Bkr.
24. §-ában előírt általános és szakmai követelményeknek
megfelelő személyekkel kell biztosítani.
(6) Az MH ÖHP BEO az átruházott hatáskörben tervezett fejezet szintű államháztartási belső ellenőrzéseket a
HM BEF által a HM fejezetre egységesen kidolgozott, a
honvédelmi miniszteri jóváhagyást követően a honvédelmi szervek részére kiadott belső ellenőrzési kézikönyvben
foglaltaknak megfelelően a saját szervezetére érvényes helyi viszonyokat tükröző kiegészítésekkel együtt megjelentetett belső ellenőrzési kézikönyv alapján végzi.
3. A fejezet szintű belső ellenőrzések tervezése 3. §
(1) A Bkr. 29. § (1) bekezdésében foglaltakkal összhangban az MH ÖHP belső ellenőrzési vezetője kockázatelemzés alapján stratégiai államháztartási belső ellenőrzési tervet és éves államháztartási belső ellenőrzési tervet készít, amelyet az MH ÖHP parancsnoka hagy jóvá.
(2) Az MH ÖHP éves államháztartási belső ellenőrzési
tervében – a Bkr. 31. § (4) bekezdésének megfelelő tartalommal – elkülönítetten kell szerepeltetni a szolgálati alárendeltségbe tartozó honvédelmi szerveknél átruházott hatáskörben, valamint a saját szervezetnél végrehajtásra tervezett belső ellenőrzéseket.
(3) Az (1) bekezdésben meghatározott államháztartási
belső ellenőrzési tervek kidolgozására a párhuzamos feladatvégzés elkerülése érdekében az MH ÖHP BEO részéről a HM BEF koordinációja mellett kerül sor.
(4) A HM BEF és az MH ÖHP belső ellenőrzési feladatainak tervezése során a koordináció kiterjed:
a) a stratégiai államháztartási belső ellenőrzési terv esetében a Bkr. 30. §-ában,
b) az éves államháztartási belső ellenőrzési terv esetében a Bkr. 31. § (1)–(4) bekezdésében
foglaltakra.
(5) Az MH ÖHP esetében a tárgyévet követő évre a kockázatelemzés alapján meghatározott átruházott hatáskörbe
tartozó fejezet szintű, valamint a saját szervezetet illetően
jelentkező államháztartási belső ellenőrzési feladatok kapacitásszükségletét összehangoltan kell megállapítani.
(6) Az MH ÖHP parancsnoka
a) az MH ÖHP belső ellenőrzési vezetője által kidolgo
zott, a tárgyévet követő évre vonatkozóan a szolgálati alárendeltségbe tartozó kijelölt honvédelmi szerveket érintő
fejezet szintű, illetve a saját szervezeténél számba vett államháztartási belső ellenőrzéseket tartalmazó éves államháztartási belső ellenőrzési tervét a jóváhagyást követően,
valamint a szolgálati alárendeltségbe tartozó honvédelmi
szervek vezetői által jóváhagyott államháztartási belső ellenőrzési terveket minden év október 31-éig,
b) az a) pontban meghatározott tervek alapján az MH
ÖHP belső ellenőrzési vezetője által összeállított, az MH
ÖHP szintű összefoglaló államháztartási belső ellenőrzési
tervet minden év november 15-éig
megküldi a HM belső ellenőrzési vezetője részére.
(7) A HM éves államháztartási belső ellenőrzési tervébe
a HM belső ellenőrzési vezetője a fejezetszintű államháztartási belső ellenőrzéseket teljes körűen beépíti, megjelölve azok közül a HM BEF mellett az MH ÖHP által végrehajtásra kerülőket.
4. A fejezet szintű belső ellenőrzések végrehajtása 4. §
(1) A HM jóváhagyott éves államháztartási belső ellenőrzési tervében szereplő, a HM BEF által végrehajtásra kerülő fejezet szintű államháztartási belső ellenőrzés programját a Bkr. 33. § (2) bekezdésében foglaltaknak megfelelően a helyszíni ellenőrzés végrehajtásának megkezdését
megelőzően a HM belső ellenőrzési vezetője hagyja jóvá,
amelyet tájékoztatásul előterjeszt a honvédelmi miniszter
részére.
(2) A HM jóváhagyott éves államháztartási belső ellenőrzési tervében szereplő, átruházott hatáskörben végrehajtásra kerülő fejezet szintű államháztartási belső ellenőrzés
programját a Bkr. 33. § (2) bekezdésében foglaltaknak
megfelelően a helyszíni ellenőrzés végrehajtásának megkezdését megelőzően az MH ÖHP belső ellenőrzési vezetője hagyja jóvá, és azt tájékoztatásul előterjeszti az MH
ÖHP parancsnoka részére, illetve megküldi a HM belső
ellenőrzési vezetője részére.
(3) A HM BEF által végrehajtott fejezet szintű államháztartási belső ellenőrzésről a Bkr. 39–41. §-ában foglaltaknak megfelelő tartalommal készített ellenőrzési jelentést – a Bkr. 42–43. §-ában foglalt egyeztetést követően a
vizsgálatvezető és a vizsgálatot végző valamennyi ellenőr
aláírása mellett – a HM belső ellenőrzési vezetője hagyja
jóvá, majd azt az intézkedési terv elkészítésének elrendelése, valamint az ellenőrzés lezárása érdekében előterjeszti
a honvédelmi miniszter részére.
(4) Az átruházott hatáskörben végrehajtott fejezet szintű államháztartási belső ellenőrzésről a Bkr. 39–41. §-ában
foglaltaknak megfelelő tartalommal készített ellenőrzési
jelentést – a Bkr. 42–43. §-ában foglalt egyeztetést követően a vizsgálatvezető és a vizsgálatot végző valamennyi ellenőr aláírása mellett – az MH ÖHP belső ellenőrzési vezetője hagyja jóvá. Az így lezárt ellenőrzési jelentést az intézkedési terv elkészítésének elrendelése, valamint az ellenőrzés lezárása érdekében előterjeszti az MH ÖHP parancsnoka részére, illetve egyidejűleg tájékoztatásul megküldi a HM belső ellenőrzési vezetője részére.
(5) A HM BEF által végzett fejezet szintű államháztartási belső ellenőrzések lezárására a lezárt ellenőrzési jelentésnek a Bkr. 44. §-ában meghatározottak részére a honvédelmi miniszter – eseti felhatalmazás szerint a HM belső
ellenőrzési vezetője – általi megküldésével kerül sor.
(6) Az átruházott hatáskörben végrehajtott fejezet szintű államháztartási belső ellenőrzések lezárására a lezárt ellenőrzési jelentésnek a Bkr. 44. §-ában meghatározottak
részére az MH ÖHP parancsnoka általi megküldésével ke
rül sor, azzal, hogy a szolgálati alárendeltségen kívüli szerveket érintő esetleges kérdésekről az illetékes szerv vezetőjét értesíti annak érdekében, hogy az a saját hatáskörében eljárva, szükség szerint belső ellenőrzést rendelhessen el.
(7) Az átruházott hatáskörben végzett fejezet szintű államháztartási belső ellenőrzések kapcsán az MH ÖHP parancsnokának a Bkr. 44. §-ában foglaltak szerinti intézkedési terv készítésére vonatkozó elrendelési jogosultsága a
szolgálati alárendeltségbe tartozó honvédelmi szervekre
terjed ki.
(8) A HM BEF által végzett fejezet szintű államháztartási belső ellenőrzés esetében – a Bkr. 13. §-a alapján – az
intézkedési tervet a Bkr. 45. §-ában foglalt eljárásrend keretei között, az egyetértéséről történő nyilatkozással a HM
belső ellenőrzési vezetője terjeszti elő a honvédelmi miniszter részére jóváhagyásra. A jóváhagyott intézkedési
tervnek a Bkr. 45. § (5) bekezdésében meghatározott módosítására irányuló kérelmeket a HM belső ellenőrzési vezetője bírálja el.
(9) Az átruházott hatáskörben végzett fejezet szintű államháztartási belső ellenőrzés esetében – a Bkr. 13. §-a
alapján – az intézkedési tervet a Bkr. 45. §-ában foglalt eljárásrend keretei között, az egyetértésről történő nyilatkozás érdekében az MH ÖHP belső ellenőrzési vezetője útján
kell az MH ÖHP parancsnoka részére előterjeszteni jóváhagyásra. A jóváhagyott intézkedési tervnek a Bkr. 45. §
(5) bekezdésében meghatározott módosítására irányuló
kérelmet az MH ÖHP parancsnoka bírálja el.
(10) A fejezet szintű államháztartási belső ellenőrzés
során – az érintett belső ellenőrzési egység kapacitásának
kiegészítésére – az összeférhetetlenségi szabályok figyelembevételével vehetők igénybe külső szakértőként a fejezet állományába tartozó személyek.
5. Éves ellenőrzési jelentés és éves összefoglaló
ellenőrzési jelentés
5. § (1) Az MH ÖHP parancsnoka évente a Bkr. 48. §-ában
meghatározott tartalommal számol be az átruházott hatáskörben a szolgálati alárendeltségbe tartozó honvédelmi
szerveknél, valamint a saját szervezeténél végrehajtott államháztartási belső ellenőrzéseiről, továbbá a szolgálati
alárendeltségbe tartozó honvédelmi szervek által végrehajtott államháztartási belső ellenőrzésekről.
(2) Az MH ÖHP belső ellenőrzési vezetője a Bkr. 22. §
(1) bekezdés g) pontjában foglalt feladatkörében eljárva, a
Bkr. 49. § (1) bekezdésében foglalt felelősség mellett
a) kidolgozza az MH ÖHP által a szolgálati alárendeltségbe tartozó honvédelmi szerveknél, illetve a saját szervezeténél végrehajtott államháztartási belső ellenőrzésekről szóló éves jelentését, valamint
b) összeállítja az a) pontban foglalt és a szolgálati alárendeltségbe tartozó honvédelmi szervek vezetői által jóváhagyott éves államháztartási belső ellenőrzési jelenté
sek alapján az MH ÖHP szintű éves összefoglaló államháztartási belső ellenőrzési jelentést.
(3) Az MH ÖHP parancsnoka a (2) bekezdés a) pontja
szerinti jelentést és a szolgálati alárendeltségbe tartozó
honvédelmi szervek éves államháztartási belső ellenőrzési
jelentését a Bkr. 49. § (2) bekezdésében előírt határidőig, a
(2) bekezdés b) pontja szerinti jelentést a tárgyévet követő
év március 14-i határidőig megküldi a HM belső ellenőrzési vezetője részére.
6. Záró rendelkezések 6. § (1) Ez az utasítás a közzétételét követő napon lép hatályba.
(2) Ezen utasítás rendelkezéseit az utasítás hatálybalépését követően indult ellenőrzésekre kell alkalmazni.
Hende Csaba s. k.,
honvédelmi miniszter


text:
330/2014. (IX. 10.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011.  évi
CLXII.  törvény 3. § (2) bekezdése alapján – az Országos Bírósági Hivatal elnökének javaslatára – dr. Molnár Andreát
2014. szeptember 1. napjától 2017. augusztus 31. napjáig terjedő időtartamra bíróvá kinevezem.
Budapest, 2014. augusztus 19. Áder János s. k.,
 köztársasági elnök